George Simion și soția sa, Ilinca, trăiesc una dintre cele mai frumoase perioade din viața lor și asta pentru că vor deveni părinți pentru prima dată, mai ales că au declarat, nu doar o dată, că își doresc acest lucru.
Ei bine, visul lor s-a împlinit, iar acum tânăra soție se află pe ultima sută de metri cu sarcina, așteptând cu nerăbdare să își strângă băiețelul în brațe. Până atunci, George Simion le-a făcut o mare bucurie urmăritorilor săi și a publicat ecografia bebelușului care urmează să vină pe lume.
George Simion, imagini cu ecografia bebelușului
Chiar de sărbătoarea Bunei Vestiri, George Simion a postat, pe pagina personală de Facebook, prima ecografie cu bebelușul care urmează să vină pe lume. Așa cum era de așteptat, susținătorii săi au luat cu asalt secțiunea de comentarii și au început să îi felicite pe viitori părinți:
"Dumnezeu să vă binecuvânteze cu prunci sănătoși"/"Să vă aducă numai bucurii, Doamne ajută!"/"Pare să aibă trăsăturile Ilincăi, naștere ușoară! Dumnezeu să vă binecuvânteze!"/"Mini George e pe drum"/"Seamănă cu tine, amice",/"Doamne ajută! Îi doresc naștere ușoară", acestea fiind doar câteva dintre comentariile primite de politician la postarea făcută pe rețelele de socializare.
George Simion va deveni tată de băiat: "Este un moment unic!"
Fericirea lui George Simion este la superlativ, mai ales că va deveni tată de băiat. În momentul în care a dezvăluit sexul bebelușului pe care soția sa îl așteaptă, politicianul i-a făcut acestuia o promisiune.
"Familia Simion se mărește! Împărtășesc cu voi vestea cea mare! Încărcat de emoție, vă anunț că eu și Ilinca vom avea un băiețel. Pentru noi este un moment unic. Entuziasmul gândului că voi deveni tatăl unui băiețel îmi dă puterea și energia de a-mi duce planul până la capăt. Aceasta este prima promisiune pe care i-o fac: <<Tatăl tău va face tot ce îi stă în putere pentru a-ți pregăti o lume mai bună!>> Și vă promit și vouă, celor care vă bucurați alături de noi că vom reuși să facem schimbarea pentru copiii României.", a declarat George Simion, potrivit stiripesurse.ro.